Sportaanbieder weer in hof oor beweerde ‘seksdaad’ŉ Sport-aanbieder wat homself glo voor ŉ 15-jarige seun onbloot en gemasturbeer het, se saak is Donderdag uitgestel vir verdere ondersoek. Beeld berig die 46-jarige man se naam mag nie bekendgemaak word alvorens hy gepleit het nie aangesien die aanklagte teen hom seksueel van aard is. ŉ Hoërskool-seun beweer hy het die sauna by die Randburg Virgin Active gimnasium binnegegaan waar hy die aanbieder en nog ŉ man sien gesels het. Die ander man het glo die vertrek verlaat waarna die aanbieder glo sy bene oopgemaak het en homself aan die minderjarige ontbloot het. Die aanbieder het glo hierna die minderjarige na die stort gevolg waar hy voor hom gemasturbeer het. Die aanbieder is sy lidmaatskap by die gimnasium kwyt en sal volgens Beeld nie weer sport aanbied totdat die strafsaak teen hom afgehandel is nie. Sy borgtog is tot in Januarie volgende jaar verleng. Lees die storie hier.